উমরু চেষ্টা করছিল আলী রা:-এর পাকড়াও থেকে বাঁচার, কিন্তু নড়তে গেলেই গলায় খঞ্জরের চাপ বেড়ে যায়। নিচে পড়ে রাগে গো গো করছিল উমরু। কিছুতেই আলী রা:-এর সাথে কুলিয়ে উঠতে না পেরে সে আলী রা:-এর মুখে থুতু ছুড়ে মারল। এবার আলী রা:-এর চেহারায়ও এসে জমা হলো রাগ। তিনি খানিকক্ষণ ওভাবেই বসে রইলেন। শেষে রাগ কিছুটা কমলে তিনি উমরুর বুকের ওপর থেকে নেমে গেলেন। বিস্মিত উমরু উঠে বসতে বসতে জিজ্ঞেস করলো, ‘কি হলো আলী, তুমি আমাকে হত্যা করলে না কেন?’